《舟泊石门忆事有作 其三》
清代·赵之谦

洛闽正学伪殷顽，讲习堂余水一湾。空腹高谈焉取信，敬观禹鼎识神奸。

作者简介：（1829—1884）浙江会稽人，字益甫，又字撝叔，号梅庵，更号悲盦。咸丰九年举人。五应会试不第。因誊录劳历署鄱阳、奉新、南城知县。孤愤激越，不谐于世。诗古文书画篆刻无所不能，诗文评价，或许为新奇，或予以讥弹，书画篆刻则名满海内。有《国朝汉学师承续记》、《梅庵集》、《缉雅堂诗话》等。